### Resumé

Udviklingen af erhvervsområdet ved [adresse] øger trafikmængden, hvilket kræver en ombygning af adgangsvejen og forbedring af krydset ved [adresse]. Der etableres en rundkørsel (knogleanlæg), forlængelse af svingbaner samt nye parkeringsarealer. Der søges anlægsbevilling på 1,050 mio. kr. til krydsombygning mv.

### Sagsfremstilling

Udviklingen af erhvervsområdet omkring [adresse] medfører øgede trafikmængder i området samt til og fra området via krydset [adresse]. For at imødekomme den forventede trafikvækst og sikre en hensigtsmæssig og trafiksikker afvikling er der behov for en ombygning af [adresse] og krydset ved [adresse]. Der er allerede i dag udfordringer med trafikken fra [adresse] ind i krydset med [adresse], hvor trafikken stuver tilbage. Svingbanerne i krydset er ganske korte og skaber dermed flaskehalse i myldretiden. Fra den modsatte side – Solkilde Alle er sporfordelingen uhensigtsmæssig i det der er et dedikeret venstresvingsspor og et kombineret venstre- og ligeud spor. Denne løsning giver en utraditionel trafikafvikling.

For at optimere trafikafviklingen fra [adresse] foreslås det at etablere en ny rundkørsel på [adresse] med tvungen udkørsel, tilsvarende det eksisterende anlæg på [adresse] Alle på modsatte side af [adresse]. Dette indebærer:

* Anlæg af en midterhelle fra [adresse] til efter de første sideveje.
* Etablering af en ny stamvej mod vest fra rundkørslen for at aflaste den eksisterende vejstruktur.
* Ændring af de to eksisterende tilslutninger til [adresse], således der kun bliver mulighed for højre ind og højre ud.
* Forlængelse af svingbanerne i tilfarten til krydset med [adresse] for at reducere kødannelse og forbedre trafikflowet.
* Etablering af venstresvingsbane og forlængelse af svingbanerne i tilfarten på [adresse] til krydset med [adresse] for at reducere kødannelse og forbedre trafikflowet.
* Etablering af fortov og cykelsti på sydsiden af [adresse].

Tiltagene understøtter en senere etape, hvor bl.a. trafiksikkerheden for lette trafikanter forbedres i hele krydset, idet sporfordelingen på [adresse] og den samlede signalstyring kan ændres.

Foruden knogleanlæg mv. med fremtidig vejstatus som privat fællesvej, etableres yderligere parkeringspladser på arealet mellem [adresse] og [adresse] for at understøtte erhvervsområdets udvikling og behov for parkeringskapacitet, herunder i relation til pendlerpladsen. Dette vil sikre bedre adgangsforhold for både ansatte i erhvervsområdet og pendlere, der anvender området til langtidsparkering. [adresse] mv., beplantning og parkeringsarealer langs [adresse] etableres af udvikleren og projektet koordineres med [adresse] projekt i og ved krydset.

Arealet med fremtidige parkeringspladser på kommunalt areal vil blive administreret som offentlig vej, og der foretages en udskillelse af arealet som vejmatrikel. Det etableres i forbindelse med anlægget afskærmende beplantning mod [adresse].

Vejle kommune ejer den første del af [adresse] og selve krydset, hvor ombygningen beløber sig overslagsmæssigt til 1,05 mio. kr.

### Økonomi

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)
Figur 2 Tillægsbevilling til rådighedsbeløb

 **Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb i 2025 på 1,05 mio. kr. i udgift til krydsombygning. Udgiften finansieres af puljen til byudvikling, klimasikring, omfartsvej og infrastruktur hvor der er budget i 2027. Forskydning mellem årene reguleres via kassen.

Der er afledt drift på 35.000 kr. fra 2026 frem til vejvedligehold og grønne områder. Afledt drift indgår i budgetlægningen 2026-2029 spor 2 og den samlede politiske prioritering af udvalgenes driftsudfordringer.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Projektet sikrer en robust og fremtidssikret infrastruktur der kan håndtere trafikken i området og forbedrer adgangen til/fra [adresse].

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Anbefalet.